b"\n_START_ARTICLE_\nBl\xc3\xa5g\xc3\xa5rds Plads\n_START_SECTION_\nBl\xc3\xa5g\xc3\xa5rds Plads i dag\n_START_PARAGRAPH_\nI dag fungerer pladsen efter de grundl\xc3\xa6ggende intentioner. Pladsen har stadig en befriende funktion midt i det t\xc3\xa6tte, hektiske og dynamiske byliv. Af denne grund blev pladsen ogs\xc3\xa5 fredet i 1998. For halvtreds \xc3\xa5r siden var pladsen kendt for at v\xc3\xa6re et sted for drankere, og en overgang i 1970'erne var den hyppigt brugt af narkomaner og pushere. Den tid er forbi nu. I dag indg\xc3\xa5r lokale beboere aktivt med pladsen til diverse form\xc3\xa5l. Om sommeren er der ofte petanque, boldspil, koncerter, fester og andre arrangementer, hvor man om vinteren bruger den fors\xc3\xa6nkede plads som sk\xc3\xb8jtebane. Man kan endda stadigv\xc3\xa6k se b\xc3\xb8rn klatre p\xc3\xa5 Kai Nielsens ber\xc3\xb8mte figurer."